Другі ж бок — менш аптымістычны. Бо ступіўшы на шлях як мага больш шырокай папулярызацыі “добра прыпраўленых” вечных каштоўнасцей, трэба прайсці выпрабаванне і меднымі трубамі, і Залатым цяля. А гэта вытрымліваюць не ўсе. За гады існавання “Славянскага базару” хапала прыкладаў, калі адкрытыя на ім салісты і калектывы з часам збочвалі на пракладзеную дарожку, тыражавалі знойдзенае, не рухаючыся наперад. Іншымі словамі, сінтэз высокага мастацтва з побытам можа як узвысіць апошні, так і, наадварот, звесці мастацкасць да ўзроўню “ніжэй за плінтус”.